OpenLLM-France/wikimedia huggingface dataset:
# Noriko Mizoguchi

Noriko Mizoguchi (japonès: 溝口紀子) (Shizuoka i Iwata, 23 de juliol de 1971) és una judoka japonesa, ja retirada, que va competir durant les dècades de 1980 i 1990.
El 1992 va prendre part en els Jocs Olímpics d'Estiu de Barcelona, on guanyà la medalla de plata en la competició del pes semi lleuger del programa d'judo en perdre en la final contra l'espanyola Almudena Muñoz. Quatre anys més tard, als Jocs d'Atlanta, quedà eliminada en quarts de final en la categoria de pes lleuger.
En el seu palmarès també destaquen una medalla de bronze al Campionat d'Àsia de judo i cinc campionats nacionals entre d'altres victòries.

## Referències

* ↑ Noriko Mizoguchi a Sports Reference (arxivat)
* ↑ «Noriko Mizoguchi, Judoka, JudoInside». [Consulta: 13 setembre 2020].
# Serra de la Guàrdia (Vilanova del Camí)

La Serra de la Guàrdia és una serra situada al municipis de Vilanova del Camí i la Pobla de Claramunt a la comarca de l'Anoia, amb una elevació màxima de 472 metres.
# Hugh Neilson

Hugh Edwin Beaumont Neilson (Glasgow, 5 de maig de 1884 – Glasgow, 16 d'octubre de 1930) va ser un jugador d'hoquei sobre herba escocès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip escocès.

## Referències

* ↑ «Hugh Neilson Olympic Results». sports-reference.com. Arxivat de l'original el 21 de setembre 2011. [Consulta: 15 novembre 2015].
# William Orchardson

William G. J. Orchardson va ser un jugador d'hoquei sobre herba escocès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip escocès.

## Referències

* ↑ «William Orchardson Olympic Results». sports-reference.com. Arxivat de l'original el 18 de setembre 2011. [Consulta: 15 novembre 2015].
# Herbert Smith (futbolista)

Herbert Smith (Witney, Oxfordshire, 22 de novembre de 1877 – Witney, 6 de gener de 1951) va ser un futbolista anglès que va competir a començaments del segle xx. Jugà com a defensa i en el seu palmarès destaca una medalla d'or en la competició de futbol dels Jocs Olímpics de Londres de 1908.
A la selecció britànica jugà un total de 3 partits, en què no marcà cap gol. Anteriorment havia jugat quatre partits amb la selecció anglesa.

## Referències

* ↑ «Herbert Smith Olympic Results». sports-reference.com. Arxivat de l'original el 4 de febrer 2013. [Consulta: 20 febrer 2016].
* ↑ Fitxa de Clyde Purnell Arxivat 2016-03-02 a Wayback Machine. a fifa.com
* ↑ Fitxa de Herbert Smith a eu-football.info
# Percy Rees

Percy Montague Rees (Camberwell, Londres, 27 de setembre de 1883 – Wonersh, Surrey, 12 de juny de 1970) va ser un jugador d'hoquei sobre herba anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès. En aquesta competició marcà 1 gol en els tres partits que disputà.

## Referències

* ↑ «Percy Rees Olympic Results». sports-reference.com. Arxivat de l'original el 17 de desembre 2012. [Consulta: 15 novembre 2015].
# Archie Robertson

Arthur James Robertson (Sheffield, South Yorkshire, 19 d'abril de 1879 – Peterborough, 18 d'abril de 1957) va ser un atleta anglès que va competir a principis del segle xx.
Robertson estudià a la Kelvinside Academy de Glasgow, i al King's School de Peterborough. Brillant en tot tipus d'esport, primer es dedicà al ciclisme i no fou fins als 25 anys, quan una lesió l'obligà a deixar-lo, que es passà a l'atletisme.
El març de 1908 guanyà el campionat anglès i el Cros de les Nacions, alhora que quedava segon en la cursa de les quatre milles del campionat anglès. Aquests èxits li van valer per ser seleccionat per prendre part en els Jocs Olímpics de Londres, on va guanyar la medalla d'or en la prova de les tres milles per equips i la plata en els 3200 metres obstacles. També disputà la cursa de les cinc milles, on acabà en cinquena posició final. El seu germà David fou membre de l'equip britànic de ciclisme en aquests mateixos Jocs.
El 13 de setembre de 1908 Robertson establí un nou rècord del món dels 5000 metres. El 1909 es retirà de la pràctica de l'atletisme per tornar al ciclisme. Posteriorment, junt al seu germà, obrí una botiga d'esports a Peterborough.

## Referències

* 1 2 Philpotts, Chris «Pub runs with hero's reputation for unexpected triumphs». Great Barr Observer. Central Independent News & Media Ltd. [Birmingham], 08-10-2010, p. 4–5 [Consulta: 8 octubre 2010].
* 1 2 3 4 «Arthur Robertson Olympic Results». sports-reference.com. Arxivat de l'original el 10 de setembre 2015. [Consulta: 4 desembre 2015].
* ↑ Golden Scots: Arthur Robertson, the accidental athlete. BBC. 3 juliol 2012
* ↑ Arthur James Robertson. trackfield.brinkster.net
# John Yate Robinson

John Yate Robinson (Lewisham, Londres, 6 d'agost de 1885 – Londres, 23 d'agost de 1916) va ser un jugador d'hoquei sobre herba anglès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla d'or en la competició d'hoquei sobre herbal, com a membre de l'equip anglès. Entre 1907 i 1911 fou 9 vegades internacional amb Anglaterra.
Morí com a resultat de les ferides patides en combat, a la Campanya de Mesopotàmia, durant la Primera Guerra Mundial.

## Referències

* ↑ «John Robinson Olympic Results». sports-reference.com. Arxivat de l'original el 17 de desembre 2012. [Consulta: 14 novembre 2015].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 14 novembre 2015].
# Noël Vandernotte

Noël Vandernotte (francès: Étienne Noël Henri Vandernotte) (Anglet, 25 de desembre de 1923 - Sant Estève dau Gres, 18 de juny de 2020) fou un remer francès que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa de rem. En ambdues, dos i quatre amb timoner, guanyà la medalla de bronze. En el dos va fer equip amb Marceau Fourcade i Georges Tapie, mentre en el quatre el formà equip amb el seu pare Fernand Vandernotte, el seu tiet Marcel Vandernotte, Jean Cosmat i Marcel Chauvigné.
En el seu palmarès també destaca una medalla de plata al Campionat d'Europa de rem de 1934.

## Referències

* ↑ «Plus jeune médaillé olympique français, Noël Vandernotte est mort - Fil info - Jeux olympiques» (en francès), 2020-06-19CEST18:24:42+0200. [Consulta: 30 juny 2020].
* ↑ «Noël Vandernotte Olympic Results». sports-reference.com. Arxivat de l'original el 6 de gener 2009. [Consulta: 30 maig 2019].
* ↑ «Rudern – Europameisterschaften (Herren – Vierer m.Stm.)» (en alemany). Sport Komplett. [Consulta: 19 maig 2018].
# Ole Hegge

Ole Hegge (Bardu, 3 de setembre de 1898 - comtat de Livingston, 2 de juny de 1994) va ser un esquiador de fons noruec que va competir durant les dècades de 1920 i 1930.
El 1928 va prendre part en els Jocs Olímpics de Sankt Moritz, on va disputar dues proves del programa d'esquí de fons. En la prova dels 18 km guanyà la medalla de plata, rere el seu compatriota Johan Grøttumsbråten. Per la seva banda, en els 50 km fou cinquè. Quatre anys més tard, als Jocs de Lake Placid fou quart en la prova dels 50 km del programa d'esquí de fons.
A nivell nacional guanyà dos campionats, el 1926 i 1928 en els 30 km.

## Referències

* 1 2 3 «Ole Hegge Olympic Results». sports-reference.com. Arxivat de l'original el 17 de desembre 2012. [Consulta: 4 febrer 2018].
# Olive McKean

Olive McKean (Chehalis, 10 d'agost de 1915 - Troutdale, 31 de març de 2006), també coneguda amb el nom de casada Olive Mucha, va ser una nedadora estatunidenca que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa de natació. Guanyà la medalla de bronze en la competició dels 4×100 metres lliures formant equip amb Katherine Rawls, Bernice Lapp i Mavis Freeman, mentre en els 100 metres lliures finalitzà en sisena posició. En el seu palmarès també destaquen els títols dels 100 metres lliures de l'AAU de 1934 i1935.

## Referències

* 1 2 «Olive McKean Olympic Results». sports-reference.com. Arxivat de l'original el 19 de gener 2011. [Consulta: 8 novembre 2019].
# Onni Lappalainen

Onni Lappalainen (Mikkeli, 30 de juliol de 1922 - Mikkeli, 12 de gener de 1971) va ser un gimnasta artístic finlandès que va competir durant les dècades de 1940 i 1950.
El 1952 va prendre part en els Jocs Olímpics d'Estiu de Hèlsinki, on disputà vuit proves del programa de gimnàstica. Guanyà la medalla de bronze en el concurs complet per equips. En la resta de proves destaca una cinquena posició en l'exercici de terra. Quatre anys més tard, als Jocs de Melbourne, tornà a disputar vuit proves del programa de gimnàstica. Revalidà la medalla de bronze en el concurs complet per equips, mentre en la resta de proves destaca la vuitena posició en les barres paral·leles.

## Referències

* ↑ Onni Lappalainen a Sports Reference (arxivat)
* ↑ «Olympedia – Onni Lappalainen». [Consulta: 30 maig 2021].
* ↑ Suuri olympiateos. [12. Urheilukunniamme puolustajat : Suomen olympiaedustajat 1906-2000] (en finlandès). Jyväskylä: Graface, 2001, p. 163. ISBN 951-98673-1-7.
# Oscar De Cock

Oscar De Cock (1881 – ?) va ser un remer belga que va competir cavall del segle xix i el segle xx.
El 1900 va prendre part en els Jocs Olímpics de París, on guanyà una medalla de plata en la prova de vuit amb timoner com a membre de l'equip Royal Club Nautique de Gand.

## Referències

* ↑ «Oscar De Cock Olympic Results». sports-reference.com. Arxivat de l'original el 14 de desembre 2012. [Consulta: 20 setembre 2015].
# Oscar Verbeeck

Oscar André Verbeeck (Saint-Josse-ten-Noode, 6 de juny de 1891 - 13 d'agost de 1971) fou un futbolista belga de començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en la competició de futbol. Quatre anys més tard, als Jocs de París fou novè en la competició de futbol. Pel que fa a clubs, defensà els colors del Club Brugge i Royale Union Saint-Gilloise. El 1913 i 1914 guanyà la Copa belga de futbol i el 1923 la lliga. Amb la selecció nacional jugà 27 partits.

## Referències

* ↑ «Oscar Verbeeck Olympic Results». sports-reference.com. Arxivat de l'original el 18 d’abril 2020. [Consulta: 17 setembre 2017].
# Oskar Schiele

Oskar Schiele (Halberstadt, Saxònia-Anhalt, 14 d'abril de 1889 - Magdeburg, Saxònia-Anhalt, 1 de juliol de 1950) va ser un nedador alemany que va competir a principis del segle xx.
El 1906, als Jocs Intercalats, guanyà la medalla de plata en la prova dels relleus 4x250 metres lliures, formant equip amb Ernst Bahnmeyer, Max Pape i Emil Rausch. En la milla estil lliure fou setè.
Sis anys més tard, als Jocs d'Estocolm de 1912, disputà les proves dels 400 lliures, relleus 4x200 i 100 esquena, sent la quarta posició en la prova de relleus la millor que aconseguí.

## Referències

* 1 2 «Oskar Schiele Olympic Results». sports-reference.com. Arxivat de l'original el 23 de febrer 2016. [Consulta: 29 gener 2016].
# Otto Müller (lluitador)

Otto Müller (21 de juny de 1899 - valor desconegut) va ser un lluitador suís, especialista en lluita lliure, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de bronze en la competició del pes wèlter del programa de lluita.

## Referències

* ↑ «Otto Müller Olympic Results». sports-reference.com. Arxivat de l'original el 18 d’abril 2020. [Consulta: 15 gener 2018].
# Otto von Porat

Otto von Porat (Älmhult, 29 de setembre de 1903 - Bærum, 14 d'octubre de 1982) va ser un boxejador noruec que va competir durant les dècades de 1920 i 1930.
El 1924 va prendre part en els Jocs Olímpics de París, on guanyà la medalla de plata de la categoria del pes pesant, en superar en la final a Søren Petersen.
Posteriorment passà al professionalisme, amb un balanç de 37 victòries i 11 derrotes.

## Referències

* ↑ «Otto von Porat Olympic Results». sports-reference.com. Arxivat de l'original el 18 d'abril 2020. [Consulta: 24 maig 2018].
* ↑ Otto von Porat a boxrec.com
# Pamela Seaborne

Pamela Seaborne (West Ham, 16 d'agost de 1935 - 26 d'abril de 2021), de casada Elliott, és una atleta anglesa, ja retirada, especialista en curses de velocitat, que va competir durant les dècades de 1950 i 1960. Es casà amb el també atleta Geoff Elliott.
El 1952 va prendre part en els Jocs Olímpics d'Estiu de Hèlsinki, on quedà eliminada en sèries de la prova dels 80 metres tanques del programa d'atletisme.
En el seu palmarès destaca una medalla de bronze en la prova dels 80 metres tanques del Campionat d'Europa d'atletisme de 1954, rere Maria Golubnichaya i Anneliese Seonbuchner. Guanyà el campionat de l'AAA dels 80 iardes tanques de 1951 i el 1954 millorà el rècord nacional d'aquesta mateixa distància.

## Millors marques

* 80 metres tanques. 11.0" (1954)

## Referències

* 1 2 3 Pamela Seaborne a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «British Athletics Championships 1945-1959». [Consulta: 20 juny 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 264. ISBN 978-83-62033-30-0.
# Pascal Fauvel

Albert Pascal Fauvel (Béthisy-Saint-Pierre, 8 d'abril de 1872 - Béthisy-Saint-Pierre, 22 d'octubre de 1942) va ser un tirador amb arc francès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar tres proves del programa de tir. Guanyà la medalla de plata en les proves de tir a l'ocell mòbil, 50 m. per equips i ocell mòbil, 33 m. per equips, i la de bronze en la de tir a l'ocell mòbil, 28 m. per equips.

## Referències

* ↑ «Pascal Fauvel Olympic Results». sports-reference.com. Arxivat de l'original el 18 de setembre 2011. [Consulta: 25 juny 2017].
# Patrice Bailly-Salins

Patrice Bailly-Salins (Morez, 21 de juny de 1964) és un biatleta francès, ja retirat, que va competir durant la dècada de 1990.
Durant la seva carrera esportiva va prendre part en tres edicions dels Jocs Olímpics d'Hivern, el 1992, 1994 i 1998, sempre disputant proves del programa de biatló. El millor resultat el va obtenir als Jocs de Lillehammer de 1994, on guanyà la medalla de bronze en la prova del relleu 4x7,5 quilòmetres formant equip amb Thierry Dusserre, Lionel Laurent i Hervé Flandin.
En el seu palmarès també destaca una medalla d'or i una de plata en els cinc Campionats del món de biatló que disputà.

## Referències

* 1 2 «Patrice Bailly-Salins Olympic Results». sports-reference.com. Arxivat de l'original el 2012-11-14. [Consulta: 10 març 2020].
* ↑ Fitxa a Unió internacional de biatló
# Paul Fässler

Paul Fässler (Bronschhofen, 13 de juny de 1901 - Berna, 26 de març de 1983) fou un futbolista suís que va competir durant la dècada de 1920 i 1930.
El 1924 va prendre part en els Jocs Olímpics de París, on guanyà la medalla de plata en la competició de futbol. Quatre anys més tard, als Jocs d'Amsterdam, fou novè en la competició de futbol. Pel que fa a clubs, defensà els colors del Young Boys (1920-1933 i 1934-1935), Bienne (1933-1934 i 1935-1936). El 1929 guanyà la lliga i el 1930 la copa suïssa, ambdues amb el Young Boys. Amb la selecció nacional jugà 33 partits, en què no marcà cap gol.

## Referències

* ↑ «Paul Fässler Olympic Results». sports-reference.com. Arxivat de l'original el 13 de setembre 2011. [Consulta: 11 abril 2018].
* ↑ Paul Fässler - eu-football.info (anglès)
# Paul Nedelcovici

Paul Nedelcovici (Bucarest, 1899 - Romania, 22 de juny de 1948) va ser un jugador de rugbi a 15 romanès que va competir en els anys posteriors a la Primera Guerra Mundial.
El 1924 va ser seleccionat per jugar amb la selecció de Romania de rugbi a 15 que va prendre part en els Jocs Olímpics de París, on guanyà la medalla de bronze. Jugà un sol partit amb la selecció nacional.

## Referències

* ↑ «Paul Nedelcovici Olympic Results». sports-reference.com. Arxivat de l'original el 16 de novembre 2012. [Consulta: 13 setembre 2017].
* ↑ Paul Nedelcovici a espn
# Paul Schmiedlin

Paul Schmiedlin (Basilea, 2 de juny de 1897 - Berna, 2 de juliol de 1981) fou un futbolista suís, que jugava de centrecampista, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició de futbol. Pel que fa a clubs, defensà els colors del FC Berna (1920-1926). Amb la selecció nacional jugà 28 partits entre 1920 i 1925, en què no marcà cap gol.

## Referències

* ↑ «Paul Schmiedlin Olympic Results». sports-reference.com. Arxivat de l'original el 14 de desembre 2012. [Consulta: 29 abril 2018].
* ↑ Paul Schmiedlin - eu-football.info (anglès)
* ↑ Paul Schmiedlin - national-football-teams.com
# Paul Weinstein

Paul Ludwig Weinstein (Wallendorf, Schkopau, Saxònia-Anhalt, 5 d'abril de 1878 - Wiemelshausen, Bochum, Rin del Nord-Westfàlia, 16 d'agost de 1964) va ser un atleta alemany que va competir a primers del segle xx.
El 1904 va prendre part en els Jocs Olímpics de Saint Louis, on guanyà la medalla de bronze en la prova del salt d'alçada del programa d'atletisme. També disputà la prova del salt amb perxa, on fou setè.
El 1906 a prendre part en els Jocs Intercalats d'Atenes, on disputà fins a sis proves del programa d'atletisme: salt d'alçada aturat i en moviment, salt de llargada aturat i en moviment, triple salt i javelina. La vuitena posició final en el salt d'alçada fou la millor classificació d'aquestes proves.

## Referències

* 1 2 «Paul Weinstein Olympic Results». sports-reference.com. Arxivat de l'original el 22 de maig 2010. [Consulta: 27 octubre 2015].
# Paul Winter (atleta)

Paul Winter (Ribeauvillé, 6 de febrer de 1906 - Poitiers, 22 de febrer de 1992) va ser un atleta francès, especialista en el llançament de disc, que va competir durant les dècades de 1920 i 1930.
El 1932 va prendre part en els Jocs Olímpics de Los Angeles, on va disputar dues proves del programa d'atletisme. Va guanyar la medalla de bronze en la prova del llançament de disc, mentre en la del llançament de pes fou tretzè. El 1936, als Jocs de Berín, quedà eliminat en sèries en la prova del llançament de disc.
El 1934 guanyà la medalla de plata en la prova del llançament de disc dels primers Campionats d'Europa d'atletisme que es van disputar a Torí.

## Millors marques

* Llançament de pes. 14,10 metres (1930)
* Llançament de disc. 50,71 metres (1932)

## Referències

* 1 2 3 4 «Paul Winter Olympic Results». sports-reference.com. Arxivat de l'original el 17 d’abril 2020. [Consulta: 4 gener 2019].
* ↑ Paul Winter a trackfield.brinkster.net
# Pauline Whittier

Pauline "Polly" Whittier (Boston, Massachusetts, 9 de desembre de 1876 – Nova York, 3 de març de 1946) va ser una jugadora de golf estatunidenca que va competir a cavall del segle xix i el segle xx. El 1900 va prendre part en els Jocs Olímpics de París en la prova individual de golf, en què guanyà la medalla de plata.
Filla d'una família adinerada, fou educada a Europa. En tornar als Estats Units es casà amb Ernest Iselin, membre de diferents consells d'empreses. Va dedicar el seu temps a la filantropia i el 1933 establí el Generosity Thrift Shop en què es feien regals a entitats necessitades.

## Referències

* 1 2 «Polly Whittier Olympic Results». sports-reference.com. Arxivat de l'original el 14 de novembre 2012. [Consulta: 29 setembre 2015].
# Percy Wyld

Percy Wyld (Mansfield, Nottinghamshire, 7 de juny de 1907 - Derby, 1972) va ser un ciclista anglès que va prendre part en els Jocs Olímpics d'Amsterdam de 1928.
Va guanyar una medalla de bronze en la prova de persecució per equips, formant equip amb George Southall, i els germans Harry i Leonard Wyld.

## Referències

* ↑ «Percy Wyld Olympic Results». sports-reference.com. Arxivat de l'original el 30 de setembre 2015. [Consulta: 3 juliol 2014].

## Enllaços externs

* Fitxa de Percy Wyld a sitiodeciclismo.net
# Ulaangom

Ulaangom (en mongol: Улаангом, Vall Vermella) és la capital de l'aimag d'Uvs de Mongòlia. Es troba a 26 km al sud-oest del llac Uvs Nuur i a la falda de la muntanya Kharkhiraa, 120 km al sud de la frontera amb Rússia.

## Descripció

Té 26.319 habitants (cens del 2000), o sigui, el 28,9% de la població total de l'aimag d'Uvs. Es troba a 931 metres d'altitud

## Cultura

Compta amb monuments erigits en l'època comunista com el de Yumjaagiin Tsedenbal, qui va néixer a la província d'Uvs i dirigí Mongòlia durant 40 anys. Hi ha una branca de la universitat i escoles secundàries.

## Història

Ulaangom es creu que va ser fundada l'any 1686. Ja al segle xvii hi havia plantacions de cereals a la seva zona.

## Clima

Ulaangom té un clima semiàrid en la classificació de Köppen es troba amb BSk, els hiverns són molt llargs i freds i els estius són curts i càlids. La pluviometria anual és baixa amb només 130 litres. Ulaangom és un dels llocs més freds de Mongòlia, pot arribar a -50 °C o menys a l'hivern i a +43 °C o més a l'estiu.
Dades climàtiques a Ulaangom :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | −12.0 (10.4) | −6.2 (20.8) | 8.7 (47.7) | 28.0 (82.4) | 35.9 (96.6) | 33.9 (93) | 33.7 (92.7) | 36.4 (97.5) | 30.0 (86) | 24.6 (76.3) | 8.2 (46.8) | −0.5 (31.1) | 36.4 (97.5) |
| Màxima mitjana °C (°F) | −26.0 (−14.8) | −23.4 (−10.1) | −11.6 (11.1) | 6.5 (43.7) | 19.0 (66.2) | 24.5 (76.1) | 25.4 (77.7) | 23.3 (73.9) | 17.3 (63.1) | 7.2 (45) | −5.8 (21.6) | −21.2 (−6.2) | 2.93 (37.28) |
| Mitjana diària °C (°F) | −32.1 (−25.8) | −29.8 (−21.6) | −18.5 (−1.3) | 0.2 (32.4) | 11.4 (52.5) | 17.5 (63.5) | 18.9 (66) | 16.6 (61.9) | 10.0 (50) | 0.4 (32.7) | −10.5 (13.1) | −25.5 (−13.9) | −3.45 (25.79) |
| Mínima mitjana °C (°F) | −36.6 (−33.9) | −35.4 (−31.7) | −24.9 (−12.8) | −6.0 (21.2) | 3.7 (38.7) | 10.1 (50.2) | 12.2 (54) | 9.7 (49.5) | 3.3 (37.9) | −5.4 (22.3) | −15.6 (3.9) | −30.6 (−23.1) | −9.62 (14.68) |
| Mínima rècord °C (°F) | −49.6 (−57.3) | −47.7 (−53.9) | −47.7 (−53.9) | −24.7 (−12.5) | −8.3 (17.1) | −3.1 (26.4) | 0.4 (32.7) | 0.2 (32.4) | −8.7 (16.3) | −22.5 (−8.5) | −35.3 (−31.5) | −45.2 (−49.4) | −49.6 (−57.3) |
| Precipitació mitjana mm (polzades) | 1.8 (0.071) | 1.8 (0.071) | 3.4 (0.134) | 3.9 (0.154) | 6.3 (0.248) | 26.2 (1.031) | 35.0 (1.378) | 22.8 (0.898) | 13.4 (0.528) | 4.6 (0.181) | 6.8 (0.268) | 4.0 (0.157) | 130 (5.119) |
| Mitjana de dies de precipitació (≥ 1.0 mm) | 0.5 | 0.6 | 1.2 | 1.1 | 1.5 | 4.4 | 7.2 | 4.0 | 2.4 | 1.0 | 1.8 | 1.0 | 26.7 |
| Mitjana mensual d'hores de sol | 135.0 | 158.4 | 233.9 | 260.4 | 313.4 | 318.9 | 307.4 | 297.2 | 250.4 | 195.9 | 100.5 | 103.6 | 2.675 |
| Font: NOAA (1961-1990) ||||||||||||||

## Referències

* ↑ Ministry of Health of Mongolia. National Center for Health Development. Health Indicators 2006 Arxivat 2009-03-25 a Wayback Machine.
* ↑ «Uvs Aimag Statistical Office.2008 Annual Report». Arxivat de l'original el 2011-07-22. [Consulta: 28 setembre 2011].
* ↑ «Ulaangom Climate Normals 1963-1990». National Oceanic and Atmospheric Administration. [Consulta: 12 gener 2012].
# Esmilodontinis

Els esmilodontinis (Smilodontini), de vegades coneguts com a dents de daga, són una tribu extinta de fèlids de dents de sabre de la subfamília dels maquerodontins que visqueren a Àfrica, les Amèriques i Euràsia entre el Miocè superior i el passat recent. En comparació amb les altres tribus de maquerodontins, els esmilodontinis tenien les dents canines llargues i esveltes, amb denticles prims o inexistents. Es creu que podrien haver caçat parant emboscades a les seves preses.

## Referències

* ↑ Entrada «Smilodontini» de la Paleobiology Database (en anglès). [Consulta: 20 desembre 2022].
* 1 2 3 Antón, 2013, p. 72.

## Bibliografia

* Antón, M. Sabertooth (en anglès). Indiana University Press, 2013. ISBN 9780253010490.